Lagedi mõis

Lagedi mõis (saksa keeles Laakt, Holsteinsruh, FürsenhofSaaga TLA.238.1.34:3) oli rüütlimõis Jüri kihelkonnas Harjumaal (vaadatud 23.01.2016). Nüüdisajal jääb mõis Harju maakonda Jõelähtme valda.

Mõisat on esmamainitud 1397. aastal, 1508. aastal oli mõisnik Harju-Viru Liivimaa orduvasall Henning Passow, 1575. aastal läänistas Rootsi kuningas Johan III Lagedi mõisa õuenõunik ja rüütel Anders Kedtile (Keith) igaveseks omandiks, 1578. aastal konfirmeeris Johann III Lagedi rittmeister Hans Wachtmeisterile (surn. 1590). 1597. aastal oli mõisnik Otto Wrangell, 1598. aastal Johan Taube ja pärijad. 1600. aastast Otto Wachtmeister. 1624. a Claus Wachtmeister, temalt pärib poeg, hilisem krahv ja kindral Hans Wachtmeister. 11.07.1672. aastal ostis mõisa Hans Heinrich von Tiesenhausen. 1696. aastal mõis redutseeriti ja kuulutati Rootsi krooni omaksLagedi mõis (Jüri khk), Kinnistute register Eesti Rahvusarhiivis. 

Tiesenhausen müüs 1714. aastal mõisa vürst Eestimaa kindralkuberner Aleksandr Menšikovile, kes ehitas uue elumaja ja nimetas selle Fürsenhofiks. 08.09.1727 vürst arreteeriti ja saadeti Siberisse asumisele, mõis läks Vene kroonile. Mõisa sai rendile Sebastian Ernst von Mannstein (surn. 1747). Seejärel tema lesk Dorothea Manstein (sünd von Dittmar), kes oli rentnik 1757. aastani. 1758. aastal kinkis Venemaa keisrinna Jelizaveta Petrovna Lagedi, Saha ja Viimsi mõisad Tallinna kubernerile, Eestimaa kindralkubernerile, Schleswig-Holstein-Sonderburg-Becki hertsogile 
Peter August Friedrichile igaveseks valduseks.

Mõis on mitu korda olnud ka riigimõis.

Mõisa viimane omanik enne 1919. aasta mõisate võõrandamist oli Rudolf von Harpe.

Viited

Välislingid

Lagedi mõis (Jüri khk), Kinnistute register Eesti Rahvusarhiivis

Kategooria:Harjumaa mõisad
Kategooria:Jüri kihelkond
Kategooria:Jõelähtme vald
Kategooria:Rüütelkonnamõisad
Kategooria:Eestimaa rüütelkonna mõisad
Kategooria:Wachtmeistrite mõisad
Kategooria:Harpede mõisad
Kategooria:Tiesenhausenite mõisad
Kategooria:Zoege von Manteuffelite mõisad